Türgi ja EL alustavad tehnilisi kõnelusi viisavabaduse üle
Türgi ja Euroopa Liidu esindajad alustavad tehnilisi läbirääkimisi viisavaba reisimise üle, ütles Türgi uus EL-i minister Omer Celik.
Ministri sõnul on viisavabadus lahutamatu osa laiemast kokkuleppest ebaseadusliku migratsiooni peatamise kohta, vahendas Reuters.
Celik ütles pressikonverentsil, et migrantide tagasivõtuleping ja ümberasustamine ning viisavabadus Türgi kodanikele on osa paketist ja neid ei tohiks eraldi käsitleda.